దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
నిర్మాతగా సుకుమార్ రెండో సినిమా
టాలీవుడ్‌లో టాప్ డైరెక్టర్‌గా పేరున్న సుకుమార్ ఇటీవలే నిర్మాతగా మారి నిర్మించిన సినిమా కుమారి 21 F.
| Updated:
Dec 24, 2015, 05:38PM IST
టాలీవుడ్‌లో టాప్ డైరెక్టర్‌గా పేరున్న సుకుమార్ ఇటీవలే నిర్మాతగా మారి నిర్మించిన సినిమా కుమారి 21 F . యూత్‌ఫుల్ ఎంటర్‌టైనర్‌గా తెరకెక్కిన ఈ సినిమా బ్లాక్‌బస్టర్ హిట్ అనిపించుకోవడమే కాకుండా కలెక్షన్ల పరంగానూ యూనిట్‌కి మంచి లాభాలు తెచ్చిపెట్టింది. సూర్యప్రతాప్ డైరెక్ట్ చేసిన ఈ సినిమాకి మ్యూజిక్ డైరెక్టర్ దేవీశ్రీ ప్రసాద్ , ప్రముఖ సినిమాటోగ్రాఫర్ రత్నవేలు వంటివాళ్లెందరో కలిసి పనిచేశారు. రాజ్ తరుణ్, హెబా పటేల్ జంటగా నటించిన ''కుమారి'' మూవీ... నిర్మాతగా సుకుమార్‌కి శుభారంభాన్నే ఇచ్చింది. దీంతో ఇదే జోష్‌లో తాజాగా సుకుమార్ తన ప్రొడక్షన్‌లో రెండో సినిమాకి శ్రీకారం చుట్టనున్నట్లు తెలుస్తోంది.
'కుమారి 21 F'లాగే తానే సొంతంగా రాసుకున్న కథని మరో డైరెక్టర్ చేత తెరకెక్కించే ఏర్పాట్లలో సుకుమార్ బిజీగా వున్నట్లు సమాచారం. ఈ సినిమాకి ' డైరెక్టర్ ' అనే పేరుని కూడా ఖరారు చేసుకున్నాడట. ఇదిలావుంటే, సుకుమార్ డైరెక్ట్ చేసిన 'నాన్నకి ప్రేమతో' మూవీ సంక్రాంతి రేసులోకి దూసుకొస్తోంది. ఎన్టీఆర్, రకుల్‌ప్రీత్ సింగ్ జంటగా నటించిన ఈ మూవీ కోసం నందమూరి ఫ్యాన్స్ ఆత్రుతగా ఎదురుచూస్తున్నారు.